pythainlp/thai_wikipedia_clean_20230101 huggingface dataset:
ในช่วงทศวรรษปี 1980 สมาคมเวิลด์เรสต์ลิงเฟดดิเรชั่น ของวินซ์ แม็กแมน ได้แข่งขันในอุตสาหกรรมมวยปล้ำอาชีพหลักของจิมคร็อกเก็ตโปรโมชันส์ แม็กแมนได้จัดรายการเพย์-เพอร์-วิว เพื่อตอบโต้รายการเพย์-เพอร์-วิวของจิม คร็อกเก็ตที่ประสบความสำเร็จ สตาร์เคด ซึ่งเริ่มออกอากาศในปี ค.ศ. 1983 โดยสร้างสรรค์แฟรนไชส์ เรสเซิลเมเนีย ,หลังจากศึกเรสเซิลเมเนีย ครั้งที่ 3 เป็นต้นมาก็ได้ประสบความสำเร็จมากที่สุดในประวัติศาสตร์รายการเพย์-เพอร์-วิวของมวยปล้ำอาชีพ, แม็กแมนสร้างสรรค์แฟรนไชส์เซอร์ไวเวอร์ ซีรีส์ ซึ่งออกอากาศในวันเดียวกันกับ สตาร์เคด (1987) ในเดือนพฤศจิกายน ปี ค.ศ. 1987 หลังจากที่เอาชนะครอกเก็ตต์ในเรตติ้งรายการ แม็กแมนก็ได้สร้างสรรค์ รอยัลรัมเบิล ซึ่งออกอากาศครั้งแรกในช่องฟรีทีวี USA Network ในเดือนมกราคม ปี ค.ศ. 1988 ซึ่งได้บันทึกเรตติ้งของเครือข่ายที่มี 8 ล้านครัวเรือน จูนหาคลื่นเพื่อดูรายการ ,ในการตอบโต้นั้น คร็อกเก็ตก็ได้สร้างสรรค์รายการ Clash of the Champions ซึ่งออกอากาศพร้อมกันกับศึกเรสเซิลเมเนีย ครั้งที่ 4 ซึ่งปรากฏว่าเรสเซิลเมเนีย ครั้งที่ 4 มีรายการเรตติ้งสูงกว่า และหลังจากนั้นไม่นาน คร็อกเก็ต ถูกสั่งฟ้องล้มละลายและขายบริษัทของเขาให้กับเท็ด เทอร์เนอร์ ,ผู้ที่เปลี่ยนชื่อเป็นมาเป็นเวิลด์แชมเปี้ยนชิพเรสต์ลิง (WCW)
ในขณะที่ WWF ได้เปลี่ยนแทนที่การฉายแบบโทรทัศน์วงจรปิด พร้อมกับฉายรายการเพย์-เพอร์-วิว วินซ์ แม็กแมน ได้เพิ่มรายการเพย์-เพอร์-วิวอื่นๆ ที่ลงทุนจากความสำเร็จของรายการก่อนหน้านี้ของเขา นอกเหนือจาก เรสเซิลเมเนีย ที่จัดในเดือนมีนาคม ,รอยัลรัมเบิล ในเดือนมกราคม และเซอร์ไวเวอร์ ซีรีส์ ในเดือนพฤศจิกายน แม็กแมนยังได้สร้างสรรค์รายการในเดือนสิงหาคม ซึ่งชื่อว่า "ซัมเมอร์สแลม" เพื่อให้ WWF มีรายการเพย์-เพอร์-วิวที่ผูกขาดในการตลาด ,เทอร์เนอร์ ได้เริ่มต้นออกอากาศรายเดือน รายการเพย์-เพอร์-วิว WCW และทั้งสองบริษัทก็เริ่มต้นทำรายได้หลายร้อยล้านดอลลาร์เข้าบริษัท
ต่อมา "ซัมเมอร์สแลม" ก็ได้กลายเป็น 1 ในรายการที่ประสบความสำเร็จมากที่สุด และเป็น 1 ในรายการรายการเพย์-เพอร์-วิว Big Four ของเวิลด์เรสต์ลิงเฟดดิเรชั่น (ปัจจุบันเป็นชื่อ เวิลด์เรสต์ลิงเอ็นเตอร์เทนเมนต์ และล่าสุดเหลือเพียงชื่อ ดับเบิลยูดับเบิลยูอี) พร้อมกับรายการเรสเซิลเมเนีย ,เซอร์ไวเวอร์ ซีรีส์ และรอยัลรัมเบิล
ในศึกนี้จะทำการถ่ายทอดสด ในประเทศต่างๆ ทั่วโลก รวมทั้งในบางประเทศ จะนำออกอากาศในรูปแบบ เทป
พัค คยองริม
พัค คยอง ริม เป็นพิธีกรและดีเจชาวเกาหลีโดยเธอเกิดเมื่อวันที่ 8 ธันวาคม ค.ศ. 1978 (พ.ศ. 2521) ปัจจุบันอายุ30ปีเธอแต่งงานแล้วกับปาร์ค จุง ฮุน ที่โรงแรมชิลลาเมื่อวันที่ 15 กรกฎาคม ค.ศ. 2007 และเดือนกรกฎาคมปีที่แล้วเธอเพิ่งคลอดลูกคนแรก
กันตนา
บริษัท กันตนา กรุ๊ป จำกัด (มหาชน)  เป็นบริษัทผู้ผลิตรายการโทรทัศน์ในประเทศไทย เดิมชื่อว่า บริษัท กันตนา จำกัด เริ่มก่อตั้งเป็นคณะละครวิทยุของสามีภรรยาตระกูลกัลย์จาฤกที่แยกออกมาจากคณะกันตถาวรเมื่อปี พ.ศ. 2494 จากนั้นจึงเริ่มทำละครโทรทัศน์ ภาพยนตร์ สารคดี และรายการโทรทัศน์ ที่สร้างชื่อเสียงให้กับกันตนามาจนถึงปัจจุบัน
กันตนา ถือกำเนิดขึ้นเมื่อปี พ.ศ. 2494 โดยเริ่มจากคณะละครวิทยุกันตนาที่ประดิษฐ์และสมสุข กัลย์จาฤก ศิลปินแห่งชาติ ซึ่งทั้งคู่เป็นสามีภรรยากัน ร่วมกันก่อตั้งขึ้น ตามคำดำริของครูเอิบ กันตถาวร เจ้าของคณะละครวิทยุกันตถาวร ที่ต้องการก่อตั้งคณะละครวิทยุขึ้นอีกหนึ่งคณะเพื่อตอบสนองความต้องการตลาดกิจการวิทยุที่กำลังเติบโตขึ้นอย่างรวดเร็วในตอนนั้น และเพื่อให้รับกับนามสกุล "กัลย์จาฤก" ของสามีภรรยาคู่นี้ จึงให้ชื่อว่า 'คณะกันตนา' โดยมีประดิษฐ์เป็นผู้มีหน้าที่ในการผลิตและยืนอยู่เบื้องหน้าในการบริหารกิจการ ส่วนสมสุขอยู่เบื้องหลัง คอยสร้างสรรค์จินตนาการออกมาเป็นบทละคร ภายใต้นามปากกาว่า กุสุมา สินสุข
ในปี พ.ศ. 2501 กองทัพบกก่อตั้งสถานีโทรทัศน์กองทัพบกช่อง 7 ซึ่งละครโทรทัศน์เรื่องแรกในช่องนั้นคือ หญิงก็มีหัวใจ ซึ่งผลิตโดยกันตนา และใช้นักแสดงจากคณะกันตนาเองเกือบทั้งหมด แต่เนื่องจากละครโทรทัศน์ในขณะนั้นเป็นการแสดงสดทั้งสิ้น ทำให้ผู้แสดงและผู้ร่วมงานทำงานหนักมากเกินไป ประกอบกับละครวิทยุกำลังได้รับความนิยมอย่างสูง ต่อมากันตนาจึงต้องยกเลิกการแสดงละครโทรทัศน์ไป
หลังประสบความสำเร็จจากการผลิตละครวิทยุแล้ว ตั้งแต่ปี พ.ศ. 2503 กันตนาก้าวเข้าสู่วงการภาพยนตร์ โดยมอบบทประพันธ์จากละครวิทยุที่โด่งดังในสมัยนั้นให้บริษัทภาพยนตร์ชั้นนำไปสร้างหลายเรื่อง เช่น ตุ๊กตาผี สุรีย์รัตน์ล่องหน บันทึกรักพิมฉวี และมีบางเรื่องที่กันตนาร่วมสร้างด้วย เช่น ผีพยาบาท (พ.ศ. 2503) และ เพชรตาแมว (พ.ศ. 2515) แต่หลังจากผลิตภาพยนตร์เพชรตาแมวแล้วจึงยุติการผลิตภาพยนตร์ เนื่องจากมีครั้งหนึ่งที่ประดิษฐ์ออกเดินทางไปยังต่างจังหวัดแล้วพบความผิดปกติในธุรกิจภาพยนตร์ที่ต้องขายผ่านตัวแทน
ปี พ.ศ. 2519 กันตนาก่อตั้ง "คณะส่งเสริมศิลปิน" ขึ้นเพื่อผลิตละครทางเลือกใหม่ แนวสร้างสรรค์สังคมทาง ททบ.5 เรื่องแรกคือ ทางที่ไม่ได้เลือก เป็นละครเรื่องแรกในวงการทีวีที่เปลี่ยนจากการบอกบท มาเป็นตัวละครต้องท่องบทมาเอง ทำให้ผู้ชมได้รับอรรถรสในการดูมากขึ้น
ปี พ.ศ. 2523 บริษัท กันตนา วิดีโอ โปรดักชั่น จำกัด ได้รับบัตรส่งเสริมการลงทุนเป็นรายแรกในวงการโทรทัศน์ พร้อมกับการก่อสร้างสตูดิโอที่อำเภอบางใหญ่ จังหวัดนนทบุรี ต่อมาในปี พ.ศ. 2525 กันตนาจึงริเริ่มผลิตละครโทรทัศน์และโฆษณาด้วยระบบวิดีโอ และผลิตสารคดีโลกกว้างทางแคบ ชุดเรื่องกินเรื่องใหญ่ เป็นสารคดีสั้น 1-3 นาที เรื่องแรก ๆ ของประเทศไทย รวมถึงผลิตรายการเกมโชว์ตอบคำถาม (ควิซโชว์) รายการแรกของประเทศไทย คือ นาทีประลองยุทธ์
ปี พ.ศ. 2523-2526 ละครสร้างสรรค์สังคมเรื่อง บาปบริสุทธิ์ ซึ่งเป็นเรื่องแรกที่ถ่ายทำในสตูดิโอของตัวเอง ประสบความสำเร็จอย่างมาก และสร้างชื่อเสียงอย่างมากให้กับกลุ่มนี้เช่นกัน
ปี พ.ศ. 2527 ก่อตั้งบริษัท กันตนา จำกัด มีสำนักงานตั้งอยู่ที่ถนนรัชดาภิเษก และได้รับการส่งเสริมการลงทุน
ปี พ.ศ. 2530 กันตนาร่วมกับบริษัท โตเอะ จำกัด ตั้งบริษัท กันตนา แอนิเมชัน จำกัด ผลิตงานแอนิเมชันระดับสากล
ปี พ.ศ. 2532 กันตนากลับมาสร้างภาพยนตร์อีกครั้งในรอบ 17 ปี ในนามบริษัท กันตนา โมชั่น พิคเจอร์ส จำกัด เริ่มจากภาพยนตร์แม่เบี้ย ตามด้วย วิมานมะพร้าว (พ.ศ. 2534), กาเหว่าที่บางเพลง (พ.ศ. 2537) และ ท้าฟ้าลิขิต (พ.ศ. 2540) ซึ่ง 3 เรื่องแรกผลิตร่วมกับสถานีโทรทัศน์สีกองทัพบกช่อง 7
ปี พ.ศ. 2541 ร่วมมือกับบริษัท ล็อกซเล่ย์ วีดีโพสท์ จำกัด ตั้งบริษัท โอเรียลทัล โพสท์ จำกัด บริษัทที่มีเทคโนโลยีระดับโลกที่ครบวงจรที่สุดในเอเชียตะวันออกเฉียงใต้
ปี พ.ศ. 2546 บริษัท กันตนา กรุ๊ป จำกัด (มหาชน) ได้จดทะเบียนเป็นบริษัทมหาชนจำกัดในตลาดหลักทรัพย์แห่งประเทศไทย โดยทุนจดทะเบียนถึง 850,000,000 บาท เนื่องจากมีความพร้อมมากขึ้น การจัดขยายโครงสร้างธุรกิจภายในลงตัวโดยแบ่งเป็นสายงานธุรกิจอย่างชัดเจน ได้แก่ สายธุรกิจรายการละครโทรทัศน์ สายธุรกิจภาพยนตร์และแอนิเมชั่น และสายธุรกิจการศึกษาและราชการสัมพันธ์ และยังพัฒนาโครงการใหญ่ (กันตนา มูฟวี่ ทาวน์) ในนามบริษัท กันตนา มูฟวี่ทาวน์ (2002) จำกัด ตั้งอยู่ ณ อำเภอพุทธมณฑล จังหวัดนครปฐม ในพื้นที่ 800 กว่าไร่ มูลค่ากว่า 2,000 ล้านบาท
ปี พ.ศ. 2549 พระบาทสมเด็จพระวชิรเกล้าเจ้าอยู่หัว ขณะดำรงพระอิสริยยศเป็นสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินพร้อมด้วย พระเจ้าวรวงศ์เธอ พระองค์เจ้าศรีรัศมิ์ พระวรชายา (ในขณะนั้น) ทอดพระเนตรภาพยนตร์แอนิเมชัน 3 มิติ เรื่อง "ก้านกล้วย" รอบพิเศษ ในวันที่ 30 เมษายน ณ โรงภาพยนตร์สยามดิสคัฟเวอรี รวมถึง ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จไปทอดพระเนตรในวันจันทร์ที่ 8 พฤษภาคม ณ โรงภาพยนตร์พารากอนซีนีเพล็กซ์ สยามพารากอน ยังความปลาบปลื้มใจเป็นอย่างยิ่งแก่บริษัท
ปี พ.ศ. 2553 บริษัท กันตนา เอ็ดดูเทนเมนท์ (อินเตอร์เนชั่นแนล) จำกัด ได้รับอนุญาตจากสำนักงานคณะกรรมการการอุดมศึกษา ให้จัดตั้งสถาบันอุดมศึกษาขึ้น โดยมีชื่อว่า สถาบันกันตนา และ กันตนาเทรนนิ่งเซ็นเตอร์
ปี พ.ศ. 2555 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทอดพระเนตรภาพยนตร์แอนิเมชัน 3 มิติ เรื่อง “เอคโค่ จิ๋วก้องโลก” (Echo Planet) รอบพิเศษ เป็นการส่วนพระองค์ ณ โรงภาพยนตร์ บางกอก แอร์เวย์ส บลู ริบบอน สกรีนส์ ศูนย์การค้าสยามพารากอน เมื่อวันพฤหัสบดีที่ 25 ตุลาคม ตามคำกราบบังคมทูลเชิญ
ปี พ.ศ. 2558 เครือกันตนาปรับการสื่อสารภาพลักษณ์องค์กรใหม่ โดยใช้ชื่อบริษัทเป็นภาษาอังกฤษว่า KANTANA เพื่อสร้างเอกลักษณ์ใหม่ยืนยันการเป็นผู้นำในการนำเสนอสิ่งใหม่ให้กับวงการอย่างต่อเนื่อง และการสื่อสารเป้าหมายที่ชัดเจนขององค์กร มุ่งมั่นเป็นผู้ผลิตและเจ้าของสื่อที่ได้รับการยอมรับและชื่นชอบมากที่สุดในระดับสากล
ปี พ.ศ. 2559 วาระครบรอบปีที่ 65 ของกันตนา ที่นับเป็นเกียรติประวัติและสิริมงคลอย่างยิ่ง สำหรับผู้บริหารและบุคคลากรของเครือกันตนา รวมถึงคณาจารย์และนักศึกษาของสถาบันกันตนาทุกคนจากการที่สถาบันกันตนาได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชานุญาตให้อัญเชิญบทพระราชนิพนธ์ เรื่อง “สายไปเสียแล้ว” นำมาผลิตภาพยนตร์สั้นเทิดพระเกียรติโดยนักศึกษาและคณาจารย์ของสถาบันฯ ในโอกาสที่ทรงเจริญพระชนมายุ 60 พรรษา อันเป็นการเผยแพร่พระอัจฉริยภาพ ทางการประพันธ์ให้เป็นที่ประจักษ์ และยังได้เสด็จพระราชดำเนินทอดพระเนตรภาพยนตร์เรื่องดังกล่าว ณ โรงภาพยนตร์พารากอนซีนีเพล็กซ์ สยามพารากอน เมื่อวันที่ 14 มีนาคม ตามคำกราบบังคมทูลเชิญ นอกจากนี้ยังได้รับพระมหากรุณาธิคุณจากทูลกระหม่อมหญิงอุบลรัตนราชกัญญา สิริวัฒนาพรรณวดี ทรงพระกรุณาให้เกียรติร่วมแสดงนำในละคร ดาวหลงฟ้า ภูผาสีเงิน โดยทรงรับบท "อัมราภาชินี" และทรงขับร้องเพลงประกอบละคร
ปี พ.ศ. 2561 กระทรวงวัฒนธรรม พิจารณาคัดเลือกสุดยอดละครโทรทัศน์ไทยในสมัยรัชกาลที่ 9 จากประชาชนรวมถึงหน่วยงานต่าง ๆ ส่งเข้าพิจารณาจำนวน 2,649 เรื่อง จนเหลือเพียง 99 เรื่อง ที่ได้รับการยกย่องให้เป็นสุดยอดละครโทรทัศน์ไทยในสมัยรัชกาลที่ 9 ในจำนวน 99 เรื่องดังกล่าว มีละครที่บริษัทกันตนาผลิตและได้รับเลือกจำนวน 16 เรื่อง ดังนี้ ขมิ้นกับปูน ชาติมังกร ซีอุย ตะวันชิงพลบ ตี๋ใหญ่ น้ำเซาะทราย บัวแล้งน้ำ บาปบริสุทธิ์ ปอปผีฟ้า ผู้หญิงคนนั้นชื่อบุญรอด พิษสวาท ลอดลายมังกร สุสานคนเป็น ห้องหุ่น หางเครื่อง และอรุณสวัสดิ์ นอกจากนี้ กระทรวงวัฒนธรรม โดย หอภาพยนตร์ (องค์การมหาชน) ยังได้ประกาศรายชื่อภาพยนตร์ 20 เรื่อง ขึ้นทะเบียนมรดกภาพยนตร์ของชาติ ครั้งที่ 8 ประจำปี พ.ศ. 2561 หนึ่งในนั้นคือ ก้านกล้วย (2549) ภาพยนตร์แอนิเมชั่น 3 มิติเรื่องแรกของไทย
ปี พ.ศ. 2562 เมื่อวันที่ 14 สิงหาคม สมสุข กัลย์จาฤก ประธานกิตติมศักดิ์เครือกันตนา ศิลปินแห่งชาติ ประจำปี พ.ศ. 2561 สาขาศิลปะการแสดง ประเภทภาพยนตร์และละคร (ละครวิทยุ-ละครโทรทัศน์) เข้าเฝ้าทูลละอองพระบาท สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี รับพระราชทานโล่และเข็มเชิดชูเกียรติ ณ ศาลาดุสิดาลัย สวนจิตรลดา พระราชวังดุสิต
กันตนา ได้ผลิตรายการโทรทัศน์หลายประเภทเช่น เกมโชว์ ควิซโชว์ ทอล์คโชว์ วาไรตี้โชว์ เรียลลิตี้โชว์ สารคดี วาไรตี้คอเมดี้โชว์ รายการเพลง รายการเด็ก รายการข่าว และละคร เป็นจำนวนหลายร้อยรายการ เพื่อนำเสนอออกอากาศผ่านทาง สถานีวิทยุโทรทัศน์ไทยทีวีสีช่อง 3, สถานีวิทยุโทรทัศน์กองทัพบกช่อง 5, สถานีโทรทัศน์ช่อง 7 เอชดี, สถานีโทรทัศน์ช่อง 9 เอ็มคอตเอชดี, สถานีโทรทัศน์ไอทีวี (ภายหลังใช้ชื่อว่า สถานีโทรทัศน์ทีไอทีวี และปัจจุบันคือสถานีโทรทัศน์ไทยพีบีเอส) สถานีโทรทัศน์อมรินทร์ทีวี, สถานีโทรทัศน์เนชั่นทีวี, สถานีโทรทัศน์ไทยรัฐทีวี, สถานีโทรทัศน์พีพีทีวี ช่อง 36, สถานีโทรทัศน์ช่องวัน 31, สถานีโทรทัศน์ช่องจีเอ็มเอ็ม 25, สถานีโทรทัศน์ช่องเวิร์คพอยท์ ปัจจุบันกันตนา กรุ๊ปมีรายการโทรทัศน์และละครที่กำลังออกอากาศอย่างต่อเนื่อง ทั้งในระบบสถานีโทรทัศน์ดิจิทัลทีวี และในรูปแบบขายสิทธิ์ทางแอปพลิเคชัน LINE TV (รายการที่กำลังออกอากาศอยู่ เน้น ตัวหนา)
"ดูบทความเพิ่มเติมที่ รายชื่อผลงานละครของกันตนา"
กลุ่มธุรกิจและบริษัทในเครือกันตนา.
บมจ.กันตนา กรุ๊ป มีบริษัทในเครือ ภายใต้กลุ่มบริษัทดังนี้
เรนโบว์วอร์ริเออร์
เรนโบว์วอร์ริเออร์ (, นักรบสายรุ้ง) เป็นชื่อของเรือธงที่ใช้ในการรณรงค์ด้านสิ่งแวดล้อมของกรีนพีซ โดยใช้เดินทางไปทั่วโลก เพื่อรณรงค์ต่อต้านการทำลายสิ่งแวดล้อม ไม่ว่าจะเป็นการล่าปลาวาฬ โลมา แมวน้ำ การทิ้งกากนิวเคลียร์วอร์ริเออร์ หรือการทดลองอาวุธนิวเคลียร์
เรนโบว์วอร์ริเออร์ลำปัจจุบันเป็นลำที่สอง โดยลำแรกเป็นเรือประมงสัญชาติสกอตแลนด์ ชื่อ "Sir William Hardy" ต่อขึ้นในปี ค.ศ. 1955 กรีนพีซซื้อมาปรับปรุง เปลี่ยนชื่อเป็น "Rainbow Warrior" และใช้งานมาตั้งแต่ ค.ศ. 1978 จนกระทั่งจมลงเมื่อวันที่ 10 กรกฎาคม ค.ศ. 1985 ที่ท่าเรือออกแลนด์ นิวซีแลนด์ จากการก่อวินาศกรรมโดยสายลับหน่วยอำนวยการความมั่นคงภายนอก (DGSE) ของฝรั่งเศส ระหว่างการเดินทางไปขัดขวางการทดลองอาวุธนิวเคลียร์ของฝรั่งเศส ที่เกาะปะการังโมรูโรอา โดยมีผู้เสียชีวิตไปพร้อมกับเรือ คือฟืร์นังดู ปือไรรา ช่างภาพชาวดัตช์
เรนโบว์วอร์ริเออร์ลำปัจจุบัน เป็นเรือใบสามเสาติดเครื่องยนต์ สัญชาติดัตช์ ชื่อ "Grampian Fame" ต่อขึ้นในปี ค.ศ. 1957 กรีนพีซได้นำมาปรับปรุง และเปลี่ยนชื่อใหม่ เริ่มทำการตั้งแต่วันที่ 10 กรกฎาคม ค.ศ. 1989 ในวันครบรอบ 4 ปี การอัปปางของเรนโบว์วอร์ริเออร์ลำแรก
ชื่อเรนโบว์วอร์ริเออร์ มาจากชื่อหนังสือที่ตีพิมพ์ในปี ค.ศ. 1962 ชื่อ "Warriors of the Rainbow" โดย William Willoya เกี่ยวกับตำนานผู้พิทักษ์ ของชาวพื้นเมืองอเมริกัน โดยมีคำกล่าวที่มีชื่อเสียงของชีฟ ซีแอตเทิล (ค.ศ. 1786 – 1866) อดีตหัวหน้าเผ่าอินเดียนแดง ว่า
เรืออีกสองลำของกรีนพีซ มีชื่อว่า อาร์กติกซันไรซ์ (MV Arctic Sunrise) เดิมเป็นเรือล่าแมวน้ำของนอร์เวย์ ชื่อ "Polarbjorn" (หมีขั้วโลก) และ เอสเพอรันซา (MV Esperanza) เดิมเป็นเรือดับเพลิงของรัสเซีย ชื่อ "Echo Fighter"
สนามแม่เหล็กของโลก
สนามแม่เหล็กของโลก  เป็นแม่เหล็กสองขั้วชนิดหนึ่ง ซึ่งมีขั้วด้านหนึ่งอยู่ใกล้ตำแหน่งขั้วโลกเหนือ (ดู ขั้วแม่เหล็กเหนือ) และขั้วอีกด้านหนึ่งอยู่ใกล้ตำแหน่งขั้วโลกใต้ (ดู ขั้วแม่เหล็กใต้) เส้นที่เชื่อมระหว่างขั้วแม่เหล็กทั้งสองด้านมีความเอียงประมาณ 11.3° กับแกนการหมุนของโลก สาเหตุของการเกิดสนามแม่เหล็กให้ดูในทฤษฎีไดนาโม (dynamo theory)
สนามแม่เหล็กนี้แผ่ออกไปไม่มีที่สิ้นสุด แม้จะมีความเข้มสนามอ่อนลงเรื่อยๆ เมื่ออยู่ห่างจากแหล่งกำเนิด ขอบเขตสนามแม่เหล็กของโลกแผ่ออกไปครอบคลุมเนื้อที่หลายหมื่นกิโลเมตรในห้วงอวกาศ มีชื่อเรียกว่า แมกนีโตสเฟียร์
สนามแม่เหล็กโลกเป็นรูปทรงรีไม่สมมาตร อิทธิพลของลมสุริยะทำให้ด้านที่อยู่ใกล้ดวงอาทิตย์มีความกว้างน้อยกว่าด้านตรงข้ามดวงอาทิตย์ สนามแม่เหล็กโลกไม่ใช่สิ่งคงที่ แต่มีการเปลี่ยนแปลงความเข้ม และมีการสลับขั้วเหนือ-ใต้ในช่วงเวลาห่าง ตั้งแต่หลายหมื่นปีไปจนถึงหลายล้านปี โดยมีค่าเฉลี่ยประมาณ 250,000 ปี ในปัจจุบันสนามแม่เหล็กโลกอยู่ในช่วงที่มีกำลังอ่อน สนามแม่เหล็กโลกเป็นสิ่งที่จำเป็นที่เอื้ออำนวยในการดำรงชีวิต หากปราศจากสนามแม่เหล็กโลกแล้ว อนุภาคพลังงานสูงจากดวงอาทิตย์และอวกาศ จะพุ่งชนพื้นผิวโลก ทำให้สิ่งมีชีวิตไม่สามารถดำรงอยู่ได้
การกลับขั้วแม่เหล็กโลก.
จากผลการศึกษาการไหลเวียนของหินบะซอลต์เหลวผ่านใต้พิภพ มีทฤษฎีว่าขั้วแม่เหล็กของโลกสามารถมีการกลับขั้ว โดยมีช่วงระยะห่างตั้งแต่หลายหมื่นปีไปจนถึงหลายล้านปี โดยที่มีค่าเฉลี่ยอยู่ที่ประมาณ 250,000 ปี ปรากฏการณ์กลับขั้วครั้งล่าสุดเรียกชื่อว่า Brunhes-Matuyama reversal เชื่อว่าได้เกิดขึ้นเมื่อประมาณ 780,000 ปีมาแล้ว
ยังไม่มีทฤษฎีใดสามารถอธิบายได้แน่ชัดว่าการกลับขั้วของสนามแม่เหล็กโลกเกิดขึ้นเนื่องจากอะไร นักวิทยาศาสตร์บางส่วนได้สร้างแบบจำลองแกนโลกขึ้นโดยที่ภายในสนามแม่เหล็กเป็นแบบ quasi-stable และขั้วแม่เหล็กสามารถเปลี่ยนข้างเองได้จากขั้วหนึ่งไปยังอีกขั้วหนึ่งเมื่อเวลาผ่านไปหลายหมื่นปี นักวิทยาศาสตร์อีกส่วนหนึ่งเสนอว่าการเปลี่ยนขั้วแม่เหล็กนี้ไม่ได้เกิดขึ้นเอง แต่น่าจะมีการกระตุ้นจากภายนอกเช่นจากการถูกดาวหางพุ่งชน และทำให้เกิดการ "restart" โดยขั้วแม่เหล็กด้าน "เหนือ" อาจจะชี้ไปทางเหนือหรือใต้ก็ได้ ปรากฏการณ์ภายนอกนี้ไม่น่าจะสร้างให้เกิดการเปลี่ยนขั้วแม่เหล็กแบบเป็นวงรอบได้ เมื่อพิจารณาจากอายุของแอ่งปะทะเทียบกับช่วงเวลาการกลับขั้วที่ศึกษาได้
การศึกษาการไหลเวียนของลาวาที่ภูเขาสตีนส์ รัฐออริกอน บ่งชี้ว่าสนามแม่เหล็กเคยมีการเปลี่ยนแปลงไปในอัตรา 6 องศาต่อวันในประวัติศาสตร์ของโลก ซึ่งเป็นการท้าทายที่สำคัญในการทำความเข้าใจเกี่ยวกับสาเหตุของการเปลี่ยนขั้วแม่เหล็กของโลก
การศึกษาสนามแม่เหล็กโลกโบราณ จะประกอบด้วยการวัดการคงค่าแม่เหล็กของหินอัคนีซึ่งเป็นเศษซากจากเหตุการณ์ภูเขาไฟปะทุ ตะกอนที่ทอดตัวอยู่บนพื้นมหาสมุทรปรับทิศทางขั้วแม่เหล็กของตัวเองด้วยสนามแม่เหล็กในท้องถิ่น ซึ่งเป็นสัญญาณที่สามารถบันทึกได้ขณะแข็งตัว ถึงแม้ว่าการสะสมของหินอัคนีส่วนใหญ่จะเป็นแบบพาราแมกเนติก แต่ก็มีร่องรอยของวัสดุเฟอร์ริแมกเนติก และแอนติเฟอร์โรแมกเนติกในรูปของเฟอรัสออกไซด์ ซึ่งทำให้สามารถบันทึกความเป็นแม่เหล็กได้ ในความเป็นจริงลักษณะนี้พบได้บ่อยในหินและตะกอนชนิดอื่น ๆ ที่พบได้ทั่วโลก หนึ่งในหินธรรมชาติที่พบออกไซด์เหล่านี้มากที่สุดคือแมกนิไทต์
คุณสมบัติของหินอัคนีนี้เป็นตัวอย่างที่ช่วยให้เราสามารถตรวจสอบว่าสนามของโลกได้กลับขั้วในอดีต พิจารณาการวัดของอำนาจความเป็นแม่เหล็กตามแนวเทือกเขากลางสมุทร ก่อนที่แมกมาจะออกจากชั้นแมนเทิลผ่านรอยแยกจะมีอุณหภูมิที่สูงมากเหนืออุณหภูมิคูรี (Tc) ของเหล็กออกไซด์ใด ๆ เมื่อลาวาเริ่มเย็นตัวลงและแข็งตัวเมื่อเข้าสู่มหาสมุทร ทำให้เหล็กออกไซด์เหล่านี้สามารถคืนค่าคุณสมบัติแม่เหล็กได้ โดยเฉพาะความสามารถในการคงค่าแม่เหล็ก บนสมมติฐานว่าสนามแม่เหล็กโลกเป็นสนามแม่เหล็กเพียงแห่งเดียวที่อยู่ในตำแหน่งเหล่านี้ หินแข็งตัวนี้จะกลายเป็นแม่เหล็กในทิศทางของสนามแม่เหล็กโลก แม้ว่าความแรงของสนามค่อนข้างอ่อนและปริมาณธาตุเหล็กของตัวอย่างหินทั่วไปมีขนาดเล็ก แต่สภาพแม่เหล็กขนาดค่อนข้างเล็กที่เหลืออยู่ของกลุ่มตัวอย่าง อยู่ในพิสัยการวัดของเครื่องวัดแม่เหล็ก (Magnetometer) ที่ทันสมัย การวัดอายุและสภาพแม่เหล็กของตัวอย่างลาวาแข็งตัว สามารถนำมาอธิบายทิศทางของสนามแม่เหล็กโลกในช่วงยุคโบราณ
โอเวชั่น
ดิ โอเวชั่น  หรือ "โอเวชั่น" เป็นวงดนตรีไทยยุค 80 มีผลงานในช่วง พ.ศ. 2525 - 2531 กับสังกัดนิธิทัศน์ โปรโมชั่น และในช่วง พ.ศ. 2532 - 2535 กับสังกัดโปรมีเดียมาร์ท
ดิ โอเวชั่น ในยุค พัชรา แวงวรรณ.
อัลบั้มแรกของวงได้ออกวางแผงเมื่อปี พ.ศ. 2525 ในชื่อว่า "รักและคิดถึง" ต่อมาในปี พ.ศ. 2528 ทางวงก็ได้รับ ขาว ไวยวุฒิ สกุลทรัพย์ไพศาล พี่ชายแท้ๆของ วิรุฬ สกุลทรัพย์ไพศาล หรือ "ดำ ฟอร์เอฟเวอร์" ซึ่งได้รับการคัดเลือกให้เป็นนักร้องนำคนใหม่ของวงคู่กับ "เอ๋ พัชรา" นักร้องประจำวงเพื่อสร้างความแปลกใหม่ให้กับวง โดยในปีนั้นทางวงได้ออกอัลบั้มชุดที่ 4 ในชื่อว่า "รักข้ามขอบฟ้า" มีเพลงดังคือ รักข้ามขอบฟ้า
ในปี พ.ศ. 2529 ดิ โอเวชั่น ได้ออกอัลบั้มชุดที่ 5 ในชื่อว่า "รักไม่รู้จบ" โดยถือเป็นอัลบั้มชุดสุดท้าย ของเอ๋ พัชรา กับ ดิ โอเวชั่น เพราะหลังจากแรงโปรโมตอัลบั้มได้ซาลงไป ทางต้นสังกัดอย่างนิธิทัศน์ก็เห็นว่าพัชรานั้นไม่เหมาะกับเพลงเร็ว เพราะแนวเสียงของเธอนั้นเหมาะกับเพลงช้ามากกว่าจึงได้ให้เธอแยกออกมาทำอัลบั้มเดี่ยว ทางวงจึงต้องหานักร้องหญิงคนใหม่มาแทนพัชรา
ดิ โอเวชั่น ในยุค พรพิมล ธรรมสาร.
หลังจากเอ๋ พัชรา แวงวรรณ ได้ออกจากวงไป ทางวงจึงได้เปิดรับนักร้องนำฝ่ายหญิงคนใหม่ซึ่งขาว ไวยวุฒิ มือคีย์บอร์ดและนักร้องนำฝ่ายชาย ได้ชักชวนก้อย พรพิมล ธรรมสาร เพื่อนสนิทให้เข้ามาเทสต์เสียงที่บริษัทนิธิทัศน์ ซอยชินเขต ปรากฏว่าก้อยเทสต์เสียงผ่านจึงได้รับเลือกให้เป็น
นักร้องนำฝ่ายหญิงคนใหม่ หลังจากนั้นเมื่อได้นักร้องนำคนใหม่แล้วทางวงจึงเริ่มทำอัลบั้มชุดที่ 6 ออกวางแผงในปี พ.ศ. 2530 โดยใช้ชื่อว่า "เริ่มวัยรัก" โดยมีเพลงดังได้แก่ "สายเกินไป", "แหวนแลกใจ", "หลงรักเธอ" และในอัลบั้มนี้นอกจากเปลี่ยนนักร้องนำแล้วยังเปลี่ยนมือกลองอีกด้วยคือ ชัย อวยชัย ประคองศิลป์
ในปี พ.ศ. 2531 ดิ โอเวชั่นก็ได้ออกอัลบั้มชุดที่ 7 ในชื่อว่า "ไม่มีวันนั้นอีกแล้ว" โดยมีเพลงดังประจำอัลบั้มคือ ไม่มีวันนั้นอีกแล้ว หลังจากนี้ ทางต้นสังกัดก็ได้แยก ก้อย พรพิมล ออกมาทำอัลบั้มเดี่ยว ทำให้วง ดิ โอเวชั่น ที่กำลังจะหมดสัญญากับนิธิทัศน์ไม่มีนักร้องนำฝ่ายหญิง และเมื่อหมดสัญญาแล้วจึงย้ายไปสังกัดโปรมีเดียมาร์ท
ดิ โอเวชั่น ในยุค พนิดดา นิลรัตน์ ณ อยุธยา.
ในปี พ.ศ. 2532 เมื่อ ดิ โอเวชั่น ได้หมดสัญญากับบริษัทนิธิทัศน์ ดิ โอเวชั่น จึงย้ายเข้าสังกัดโปรมีเดียมาร์ทซึ่งมีอดีตผู้บริหารนิธิทัศน์เป็นเจ้าของ ปูเป้ พนิดดา นิลรัตน์ ณ อยุธยา ได้มาเป็นนักร้องนำหญิงคนที่สามของวงและได้ออกอัลบั้มกับ ดิ โอเวชั่น ในอัลบั้มชุดที่ 8 ในชื่ออัลบั้มชุด "สุดท้ายคือฉัน" เบิ้ม ชรินทร์ สุวรรณรักษ์ ซึ่งเป็นหัวหน้าวง ได้ทำหน้าที่ร้องนำด้วย
ดิ โอเวชั่น ในยุค นงนุช ชื่นกระจ่าง.
หลังจากออกอัลบั้มชุด "สุดท้ายคือฉัน" ปูเป้ พนิดดา ก็ได้ออกจากวงไป ทำให้ทางวงไม่มีนักร้องนำฝ่ายหญิง อัลบั้มชุด "ผู้ชายล้วนๆ" ซึ่งเป็นอัลบั้มชุดที่ 9 จึงมีแต่สมาชิกวงที่เป็นผู้ชายทั้งหมด จนกระทั่งได้นุช นงนุช ชื่นกระจ่าง เป็นนักร้องนำฝ่ายหญิงคนสุดท้ายของวงในอัลบั้ม "ตำรารัก" และ "โอเวชั่น 212" แต่ไม่ประสบความสำเร็จ ความนิยมของวงก็เริ่มแผ่วลง จึงประกาศแยกวงในที่สุด
การแสดงคอนเสิร์ตเฉพาะกิจ.
อดีตสมาชิกวงโอเวชั่น และก้อย พรพิมล ธรรมสาร ซึ่งปัจจุบันเป็นสมาชิกสภาผู้แทนราษฎร จังหวัดปทุมธานี ร่วมกับนักร้องในค่ายนิธิทัศน์ได้ร่วมกันทุ่มทุนจัดการแสดงคอนเสิร์ตครั้งใหญ่ เพื่อแสดงความอาลัยแด่ "เอ๋ พัชรา แวงวรรณ" โดยจัดแสดงคอนเสิร์ตหลังจากสวดพระอภิธรรมเสร็จแล้ว ในทุกคืนวันที่ 3 - 10 พฤศจิกายน พ.ศ. 2555 โดยนอกจากการแสดงคอนเสิร์ตแล้ว ยังมีการนำซีดีผลงานเพลงของวงโอเวชั่น และผลงานอัลบั้มเดี่ยวของเอ๋มาจัดจำหน่ายให้แฟนเพลงอีกด้วย โดยรายได้ทั้งหมดจากการจำหน่าย นำไปใช้ในการจัดการงานศพ และรายได้ส่วนที่เหลือก็นำไปมอบให้กับพ่อแม่ของเอ๋ พัชรา แวงวรรณ
ชีซ่า.คอม
ชีซ่าดอตคอม  ก่อตั้งเมื่อ พ.ศ. 2550 พร้อมกับการเปิดตัวค่ายกามิกาเซ่ โดย URL คือ www.zheza.com โดยมีผู้เข้าชมต่อวันประมาณ 60,000 - 70,000 คนต่อวัน
ชีซ่าดอตคอม เป็นเว็บไซต์ที่ทางบริษัทอาร์เอสจัดตั้งขึ้น โดยมีเป้าหมายในเบื้องต้นคือให้ศูนย์รวมของกลุ่มวัยรุ่น โดยเน้นไปที่กลุ่มเด็กผู้หญิงมัธยมต้น เพื่อให้ทำกิจกรรมสอดรับกับการเปิดตัวค่ายเพลงสำหรับวัยรุ่นอย่าง กามิกาเซ่ ไปพร้อม ๆ กัน ซึ่งได้รับการตอบรับที่ดีจนทำให้มีการพัฒนาเนื้อหาและรูปแบบของเว็บไซต์ตามความต้องการของผู้เล่นเพิ่มขึ้นเรื่อย ๆ เช่น การเปิดตัวเกมส์ออนไลน์ "ชีซ่าไฟท์ติ้ง", การปรับรูปแบบเว็บตามกระแสของ Social Network ในนาม "มายชีซ่า" และการเข้าสู่กระแสของโลกสังคมเสมือนจริงใน "ชีซ่าเวิลด์"
ชีซ่า เร็คคอร์ด.
จากความสำเร็จในการทำกิจกรรมร่วมกับค่ายเพลงกามิกาเซ่ ทำให้ผู้บริหารของเว็บไซต์มีความคิดที่จะเปิดค่ายเพลงในนามของชีซ่าขึ้นมาเอง เพื่อเป็นการเปิดโอกาสให้กลุ่มผู้ใช้ของชีซ่าได้มีโอกาสนำเสนอผลงานในแนวทางของเว็บไซต์เอง จึงได้มีการเตรียมที่จะเปิดค่ายเพลง "ชีซ่า เรคคอร์ด" ขึ้นในปี 2552 โดยมีศิลปินที่รอเปิดตัวพร้อมกับค่ายในตอนนี้ 4 กลุ่ม คือ "ลินนา ลี" (สาวน้อย Handmade), "Simon" (The Rapper), ทอมหล่อ "ซี" และ แก๊งกะเทยมหัศจรรย์ "Wonder Gay"
นักรบสายรุ้ง
ดาวบริวารดาวเคราะห์น้อย
ดาวบริวารดาวเคราะห์น้อย คือดาวเคราะห์น้อยที่โคจรไปรอบๆ ดาวเคราะห์น้อยดวงอื่นในลักษณะของดาวบริวาร เชื่อกันว่ามีดาวเคราะห์น้อยจำนวนมากที่มีดาวบริวารของตัวเอง และบางทีอาจมีขนาดพอๆ กันด้วย การค้นพบดาวบริวารดาวเคราะห์น้อย (หรือบางครั้งคือวัตถุคู่) มีความสำคัญเนื่องจากการที่สามารถระบุวงโคจรของพวกมันได้จะทำให้สามารถประเมินมวลและความหนาแน่น ซึ่งนำไปสู่การศึกษาคุณสมบัติทางกายภาพอื่นๆ ที่ไม่อาจทำได้ในทางปฏิบัติ
บทความนี้หมายรวมถึงดาวบริวารของวัตถุพ้นดาวเนปจูนด้วย
ดวงจันทร์ดาวเคราะห์น้อย
หมีพูห์
เรนโบว์ (วงดนตรีร็อก)
Zheza
จุดหมายปลายทางของการบินไทย
ในวันที่ 16 พฤศจิกายน พ.ศ. 2560 การบินไทย ได้ให้บริการการบินไปยังท่าอากาศยานทั้งหมด 64 แห่ง ใน 35 ประเทศ (รวมท่าอากาศยานสุวรรณภูมิและประเทศไทย) ครอบคลุม ทั้งหมด 3 ทวีป
เส้นทางบินแรกของการบินไทยคือ กรุงเทพ-ฮ่องกง เริ่มบินเมื่อวันที่ 1 พฤษภาคม พ.ศ. 2503 ซึ่งได้ถือว่าเป็นวันสถาปนา บริษัท การบินไทย จำกัด
ในวันที่ 20 พฤศจิกายน พ.ศ. 2551 การบินไทย ทำการบินเที่ยวบินพิเศษ นำ สมชาย วงศ์สวัสดิ์ และคณะ ไปยัง กรุงลิมา ทวีปอเมริกาใต้ โดยแวะเติมน้ำมันที่กรุงซูริก ส่งผลให้ในปีดังกล่าวการบินไทยทำการบินมากถึง 6 ทวีป ทวีปแอฟริกา ทวีปยุโรป ทวีปอเมริกาเหนือ ทวีปเอเซีย ทวีปออสเตรเลีย
ในปี พ.ศ. 2560 เมื่อรวมเที่ยวบินที่ทำการบินช่วงพิธีฮัจญ์ การบินไทย ได้ให้บริการการบินไปยังท่าอากาศยานทั้งหมด 66 แห่ง ใน 36 ประเทศ (รวมท่าอากาศยานสุวรรณภูมิและประเทศไทย) ครอบคลุม 3 ทวีป โดยในปีดังกล่าวการบินไทยเปิด เที่ยวบินจากท่าอากาศยานสุวรรณภูมิไปเจดดาห์ 3 เที่ยวบิน และไปอัลมะดีนะฮ์ 1 เที่ยวบิน ซึ่งให้บริการเส้นทางบินดังกล่าวเป็นครั้งแรก ในประวัติศาสตร์การบินของการบินไทย
มีท่าอากาศยานนานาชาติเวียนนา เมืองเวียนนา เป็นท่าอากาศยานที่ 64 ที่ทำการบินไทยทำการบินประจำ
การบินไทยเคยทำการบินไปยังโทยามะ (เมือง) ฮิโรชิมาและโคมัตสุจังหวัดอิชิกาวะ โดยเป็นการทำการบินแบบเช่าเหมาลำเดินทางไปกลับท่าอากาศยานนานาชาติสุวรรณภูมิ
ในวันที่ 1 กรกฎาคม พ.ศ. 2565 การบินไทยเปิดเที่ยวบินจากท่าอากาศยานสุวรรณภูมิไปเจดดาห์ ในเที่ยวบิน TG503 ทำการบินแบบประจำ
Civil Aviation Training Center
หลิวเหอ
องค์ชายหลิวเฮ่อ
สโลนเกรตวอลล์
สโมสรฟุตบอลการท่าเรือแห่งประเทศไทย
ภาษากวางตุ้งมาตรฐาน
ภาษากวางตุ้งมาตรฐาน หรือ สำเนียงกวางเจา คือสำเนียงของภาษากวางตุ้งที่เป็นที่ยอมรับให้เป็นสำเนียงมาตรฐาน ใช้เป็นภาษาราชการที่พูดกันในฮ่องกงและมาเก๊า ทั้งในรัฐบาลและการเรียนการสอนในโรงเรียน ภาษานี้เป็นภาษาประจำถิ่นของเมืองกวางเจา มณฑลกวางตุ้ง และบริเวณโดยรอบทางตอนใต้ของประเทศจีน
ภาษากวางตุ้งมาตรฐานสามารถประสมต้นพยางค์ (พยัญชนะต้น) กับท้ายพยางค์ (สระและพยัญชนะสะกด) ได้ประมาณ 630 เสียง โดยไม่นับเสียงวรรณยุกต์
นักภาษาศาสตร์บางท่านจัดว่า และ เป็นส่วนหนึ่งของท้ายพยางค์ซึ่งมากับเสียงสระ และ ตามลำดับ เหมือนกับภาษาจีนกลาง บางท่านก็วิเคราะห์ว่า มาจากเสียงสระ เมื่อพยางค์นั้นไม่มีเสียงของพยัญชนะต้น
ในกลุ่มเสียงฐานฟันหรือปุ่มเหงือกสามารถเปลี่ยนแปรไปได้ กับ จะอยู่ที่ฐานฟัน ในขณะที่ , , ซึ่งออกเสียงที่ฐานปุ่มเหงือก.
ผู้ที่พูดภาษากวางตุ้งมาตรฐานบางคนไม่สามารถแยกแยะความแตกต่างระหว่าง กับ โดยจะออกเสียงเป็น และระหว่าง กับหน่วยเสียงว่าง ซึ่งก็จะออกเสียงแต่หน่วยเสียงว่าง
และพยางค์นาสิกอีก 2 พยางค์ได้แก่ (ทำปาก ม แล้วเปล่งเสียง), (ทำปาก ง แล้วเปล่งเสียง)
เสียงวรรณยุกต์ในภาษากวางตุ้งมาตรฐานมี 6 เสียง ถึงแม้ว่าการเรียนการสอนดั้งเดิมสอนว่ามี 9 เสียง แต่ก็มี 3 เสียงที่ซ้ำกัน ซึ่งขึ้นอยู่กับว่าพยางค์นั้นเป็นพยางค์เปิด (คำเป็น) หรือพยางค์ปิด (คำตาย)
สำเนียงกวางเจา
การควงปากกา
การควงปากกา คือการนำปากกามาเล่นในรูปแบบที่เรียกว่าการควง โดยใช้นิ้วทั้ง 5 หรือบางครั้งอาจจะใช้ทั้งสองมือ การควงปากกาถือเป็นการเล่นที่นิยมมาก สามารถเรียกความสนใจให้ผู้อื่นได้มาก จึงมีการจัดการแข่งขันขึ้น โดยสามารถคิดท่าควงใหม่ ๆ ได้
การควงปากกานั้นเกิดขึ้นจากหลากหลายมุมทั่วโลก ไม่ว่าจะเป็น เกาหลี ญี่ปุ่น จีน อังกฤษ หรือแม้กระทั่งในประเทศไทย ภายใต้ชื่อ"Thaispinner"
ปากกา.
ปากกาที่ใช้ในการเล่นควงปากกานั้น ต้องผ่านการปรับแต่งเพื่อให้ได้น้ำหนักที่สมดุล ความยาวที่พอเหมาะคือ 18-22 เซนติเมตร หรือคืบนึงของผู้เล่น โดยการนำชิ้นส่วนจากปากการุ่นอื่นๆหลายๆรุ่นมาประกอบเข้าด้วยกัน เรียกการปรับแต่งนี้ว่า "Modify" หรือเรียกย่อๆว่า Mod ซึ่งปากกาที่ผ่านการปรับแต่งแล้วจะเรียกว่า"Mod Pen"
ท่าการควง.
ในวงการการควงปากกาจะเรียกท่าต่าง ๆ ของการควงปากกาว่า "ทริก" และเมื่อนำทริกหลาย ๆ ทริกมาควงต่อกันจะเรียกการควงนั้นว่า "คอมโบ"
โดยใช้ทริกต่าง ๆ เช่น thumbaround, sonic, twisted sonic, fingerpass, backaround ฯลฯ
แต่ท่าที่ฮิตในการแข่งขันมี 5 ทริกคือ fingerpass, fingerlass thumaround reverse,ฺ backaround, twisted sonic, backaround reverse
ในการแข่งขันนั้นผู้เข้าแข่งขันจะต้องควงปากกาผ่านกล้องหรือเว็บแคม ซึ่งในการแข่งขันนั้นจะต้องควงเพียงคอมโบเท่านั้น หรืออาจจะมีแข่งขันกันสดๆคือการแข่งขันแบบพบปะกัน
ภาษากวางเจา
คะระ โนะ เคียวไก
คะระ โนะ เคียวไก  เป็นนิยายชุด จากประเทศญี่ปุ่น ประพันธ์โดย นะสุ คิโนะโกะ ภาพประกอบโดย ทาเคอุจิ ทะคะชิ หรือเป็นที่รู้จักในชื่อเล่นว่า รัคเคียว  และในอีกชื่อว่า "The Garden of Sinners"